gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl gl gl gl gl es gl gl gl gl gl de en sv fr de de gl gl gl gl gl es pt gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - O FinisTerrae vólvese superar nunha simulación de electromagnetismo
Domingo, 02 de outubro de 2022
Xestionado por Vieiros e o Colexio de Xornalistas de Galicia
O equipo situado no Cesga fixo o traballo eficientemente grazas ao software desenvolvido por investigadores das universidades de Vigo e de Extremadura.
Tags: cálculos Cesga electromagnetismo FinisTerrae
A capacidade do supercomputador FinisTerrae, situado no Centro de Supercomputación de Galicia (Cesga) está a dar os seus froitos. Para comezar o ano 2009, xa bateu unha marca: resolveu 500 millóns de incógnitas nunha simulación electromagnética. A anterior fora de 150 millóns. O traballo efectuárono os membros do grupo Hemcuve, formado por investigadores das universidades de Vigo e de Extremadura.
Os cálculos efectuados permitirán analizar e predicir o comportamento electromagnético de estruturas de grandes dimensións eléctricas. Entre as súas aplicacións están os radares de automoción que se están a introducir nos vehículos máis avanzados, o deseño de grandes estruturas dotadas de sistemas de radio (como barcos ou avións) de xeito global, sen necesidade de estudar cada caso individualmente, a biomedicina, o deseño de materiais especiais ou a creación de radares de penetración no subsolo, para detectar minas antipersoa ou estruturas xeolóxicas.
Non só foi importante a velocidade de cálculo do computador, senón tamén o emprego de algoritmos eficientes. Empregouse a aplicación Hemcuve++, que permitiu aproveitar o potencial de múltiples procesadores cos que contan os supercomputadores para evitar ter que facer un uso excesivo de memoria de almacenamento.
Usáronse 64 nodos completos do FinisTerrae, o que supuxo 1.024 núcleos, aproximadamente o 42% da capacidade do supercomputador, e o traballo levou 12 horas de cálculos iniciais, e outras 26 de resolución. A memora RAM usada foi de arredor de 6 terabytes. No éxito do resultado tivo moito que ver a colaboración entre os investigadores e os técnicos do Cesga.
O equipo está composto por Fernando Obelleiro e Xosé Luís Rodríguez, da Universidade de Vigo, e Luis Landesa e José Manuel Taboada, da de Extremadura.
Espremen o Finis Terrae para resolver un problema de 150 millóns de incógnitas
Comeza a funcionar o supercomputador Finis Terrae
O CESGA brinca co FinisTerrae ao top 100 dos supercomputadores
Finisterrae: un supercomputador ao servizo de desafíos científicos "impensábeis" deica agora
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Eganet tacha de "intromisión empresarial"un programa das cámaras de comercio Edición xeral
Na primeira plana: Estatut, Congreso, privatizacións Edición xeral
Do que falaron os blogueiros: fútbol e billardas Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto